10 Ni oti na veika oya, sa qai lesia na Turaga e le 70 qai talai ira mera lako yarua,+ mera liu vua ina koro kece kei na veivanua ena lakova.2 E kaya vei ira: “E levu dina na ka me tamusuki, ia era le lailai na tamata cakacaka. Ni kerea gona na Turaga ni tatamusuki me tala mai eso tale na tamata cakacaka ina nona tatamusuki.+3 Ni lako. Raica! Au sa talai kemuni me vaka na lami ena kedra maliwa na olifa.+4 Ni kua ni kauta na taga ni ilavo, se taga ni kakana, se ivava,+ ni kua ni kidavaka e dua e gaunisala.*5 Ni oni curu ina dua na vale, moni kaya mada, ‘Me yaco na vakacegu+ ena vale qo.’6 Ke tiko ena vale ya e dua e guta na bula vakacegu, ni vakacegui koya. Ia ke sega, me suka vei kemuni na vakacegu ya.7 Moni tiko ga ena vale ya,+ ni kania ni gunuva na ka era vakarautaka,+ ni dodonu ga me saumi na tamata cakacaka.+ Ni kua ni veitokiyaki ina veivale.8 “Ena koro cava ga oni curu kina ra qai vakacegui kemuni, ni kania na ka e vakarautaki e matamuni9 ni vakabulai ira na tauvimate era tiko kina, ni tukuna tale ga vei ira: ‘Sa voleka sara vei kemuni na Matanitu ni Kalou.’+10 Ia na koro cava ga oni curu kina ra qai sega ni vakacegui kemuni, ni lako ena kena veibasoga ni sala lelevu moni qai kaya:11 ‘Na kuvuniqele mada ga e kabita na yava i keimami mai na nomuni koro+ ena quaraki lesu vei kemuni. Ni nanuma tiko qo, sa voleka mai na Matanitu ni Kalou.’12 Au tukuna vei kemuni, ena siga qori ena cudruvi vakalevu na koro ya,+ e lailai nona cudruvi o Sotoma.13 “O sa kalouca Koresini! O sa kalouca Peciseita! Ke caka e Taia kei Saitoni na cakacaka veivakurabuitaki a caka vei kemudrau, ke rau sa veivutuni makawa ena nodrau dabe ena isulutaga kei na dravusa.+14 O koya gona, ena cudruvi vakalailai o Taia kei Saitoni, drau na cudruvi vakalevu ena siga ni lewa.15 O iko Kapenaumi, o nanuma mo vakacerecerei i lomalagi? O na biu sobu ga ina iBulubulu!*16 “O koya e rogoci kemuni e rogoci au.+ O koya e beci kemuni e beci au. Ia o koya e beci au, e beci koya tale ga e talai au mai.”+17 Nira lesu mai na le 70, dua na ka nodra marau, era kaya: “Turaga, era bau talairawarawa mada ga vei keimami na timoni ni keimami cavuta na yacamuni.”+18 Mani kaya vei ira o Jisu: “Au raica ni sa lutu+ mai o Setani me vaka na tibi ni liva mai lomalagi.19 Raica! Au sa solia vei kemuni na kaukaua moni buturaka na gata kei na batibasaga, moni vakamalumalumutaki ira tale ga na meca.+ Ena sega ni dua na ka e vakaleqai kemuni.20 Ia me kua ni vu ni nomuni marau na nomuni vakamalumalumutaki ira na timoni, moni marau ga ni sa volai na yacamuni mai lomalagi.”+21 Dua na ka nona marau ena gauna ya, e sobuti koya na yalo tabu, mani kaya: “Au vakavinavinaka vei kemuni, Tamaqu, na Turaga ni lomalagi kei na vuravura, ni oni vunia matua na ka kece qo vei ira na vuku kei ira na vuli vinaka,+ oni qai vakatakila ga vei ira na gone lalai. Io Tamaqu, qo e salavata kei na nomuni inaki.+22 Sa solia vei au o Tamaqu na ka kece, e sega ni dua e kila na Luvena, o Tamana ga, e sega tale ga ni dua e kila na Tamana, o Luvena ga,+ kei koya ena vinakata na Luvena me vakatakilai Tamana vua.”+23 E golevi ratou nona tisaipeli qai kaya ni ratou tiko ga vakataki ratou: “E kalougata na mata e raica na ka dou raica tiko.+24 Au tukuna vei kemudou, era diva tu e levu na parofita kei na tui mera raica na ka dou raica, kena seva nira sega ni raica,+ mera rogoca tale ga na ka dou rogoca tiko, kena seva nira sega ni rogoca.”25 E tucake e dua e kila vinaka na Lawa me vakatovolei koya, e kaya: “Qasenivuli, na cava meu cakava meu bula tawamudu kina?”+26 E kaya vua: “Na cava e volai ena Lawa? Na cava o wilika kina?”27 E sauma: “‘Mo lomani Jiova* na nomu Kalou ena lomamu taucoko, ena nomu vinaka taucoko,* ena nomu kaukaua taucoko, kei na nomu vakasama taucoko,’+ mo qai ‘lomana na kainomu me vaka nomu lomani iko.’”+28 E kaya vua o Jisu: “Donu vinaka nomu isaunitaro, cakava tiko ga qori o na qai vakabulai kina.”+29 E kaya vei Jisu na turaga qo ena nona via sakitaka ni tamata dodonu:+ “O cei sara mada na kainoqu?”30 E sauma o Jisu: “E biuti Jerusalemi e dua na turaga me gole sobu i Jeriko, e qai sotavi ira na daubutako. Era luvata na nona isulu qai mokulaki koya me voleka ni mate, ra qai lako yani.31 Donuya sara nona gole sobu yani ena gaunisala ya e dua na bete, ia ni raici koya, e vakatikitiki mani gole yani.32 E muri tale ga yani e dua na Livai, ia ni raici koya, se baci vakatikitiki.33 E gole sara mai e dua na kai Samaria.+ Ni raici koya, e tubu sara ga nona loloma.34 E lako yani vua, livia na waiwai kei na waini ena nona mavoa, qai vadretitaka. Oti, e vakavodoka ena nona manumanu, qai kauti koya sara ina dua na burenivulagi me lai qaravi koya kina.35 Ena siga e tarava, e solia e rua na dinari* vua na itaukei ni burenivulagi qai kaya: ‘Qaravi koya toka mada, ke lailai na ilavo qo, au na qai sauma niu lesu mai.’36 O cei vei ratou na le tolu qo o nanuma ni kainona+ na tagane e laumoku vei ira na daubutako?”37 E kaya: “O koya ga a yalololoma vua.”+ Mani kaya vua o Jisu: “Lako mo lai cakava tale ga qori.”+38 Ni ratou tomana nodratou ilakolako, e yaco yani o Jisu ina dua na koro. E tavaki koya mai kea e dua na marama o Marica,+ e kauti koya sara i vale.39 E dua tiko na tacina, na yacana o Meri, e dabe toka ga ena mata i Jisu me rogoca tiko na ka e tukuna.*40 Ia o Marica e ogataka e levu na ka. Mani lako vei Jisu me kaya vua: “Turaga, e sega ni dua na ka vei kemuni nona biuti au duadua o taciqu meu qai cakava kece tu na ka? Ni kaya mada vua me mai vukei au.”41 E kaya vua na Turaga: “Marica, Marica, o sa lomaocaoca o qai nuiqawaqawataka e levu na ka.42 E vica ga na ka e gadrevi, se dua ga. E digia o Meri na ivotavota vinaka*+ ena sega sara ni kau tani vua.”
fij_Latn